
Verejný oznam


Mesto Hnúšťa ako obstarávateľ územného plánu obce v súlade s ustanovením  § 22 ods. 1 zákona  č. 50/1976 Zb. o územnom plánovaní a stavebnom poriadku v znení neskorších predpisov (stavebný zákon) a v spojení  s § 40a ods. 6 zákona č. 200/2022 Z. z. o územnom plánovaní v znení neskorších predpisov 

oznamuje verejnosti, fyzickým a právnickým osobám
prerokovanie návrhu územného plánu mesta Hnúšťa, Zmeny a doplnky č. 6,

ktoré sa uskutoční v čase od 21.09.2026.

Návrh ÚPN mesta Hnúšťa, Zmeny a doplnky č. 3 je dostupný k nahliadnutiu v tlačenej podobe na Mestskom úrade v Hnúšti, oddelení výstavby, životného prostredia a verejného obstarávania v pracovných dňoch počas úradných hodín. V elektronickej podobe sa nachádza na webovom sídle mesta https://mesto.hnusta.sk/mesto/uzemny-plan/zmeny-a-doplnky-c-6/ , prípadne je možné si ho vyžiadať na emailovej adrese iprojekt.sro@gmail.com. 

Záujemcovia môžu do dokumentov nahliadnuť v priebehu 30 dní od začatia prerokúvania a dať k nemu najneskôr do 30 dní od zverejnenia svoje pripomienky. Na pripomienky uplatnené po uvedenom termíne sa neprihliada.

Pripomienky je potrebné doručiť v písomnej podobe do podateľne Mestského úradu  v Hnúšti osobne alebo poštou na adresu: Mesto Hnúšťa, oddelenie výstavby, životného prostredia a verejného obstarávania, Francisciho 74/2, 981 01 Hnúšťa alebo v elektronickej podobe zaslať na adresu: podatelna@hnusta.sk .

